User:Kastrijot

KASTRIJOT HAKA

Te gjitha Keshillat Mjeksore per shendetin tuaj

Tirane, 2012

A mos jeni ndoshta të varur nga stresi?

Të varurit nga stresi mund të rrinë për ditë të tëra zgjuar dhe të uritur, por ende të mbesin aktivë. Sa do që e lodhin trupin, proceset kimike të cilat janë rezultat i stresit u japin ndjenjën e rehatisë. Deri kur të rraskapiten tërësisht dhe të mos kenë më fuqi. Kontrolloni se mos jeni edhe ju ndoshta të varur nga stresi. Të varurit nga stresi nuk do të thotë të jenë të vetëdijshëm për këtë gjë, por ata e përdorin reagimin filozofik të trupit të tyre për ndryshim të humorit. Kur gjendemi në një situatë stresuese dhe të rrezikshme, organizmi nxit një reagim specifik i cili na detyron të ikim ose të luftojmë. Befas rritet shtypja e gjakut, në muskuj arrin më shumë oksigjen, ndërsa tretja ngadalësohet sepse në atë mënyrë kursejmë energjinë. Por, në rast se hormonet e stresit gjenden tepër gjatë dhe tepër shpesh në qarkullim të gjakut, mund të vijë deri te efekte anësore tejet të dëmshme, siç janë ulcera ose sëmundjet e zemrës. Dobëson edhe imunitetin dhe kështu bëhemi më të cenueshëm.

Mënyrat e preferuara të nxitjes së

situatave stresuese:

1. Zvarritja

2. Përsosmëria

3. Obsesioni rreth obligimeve

4. Mendimi negativ lidhur me gjërat që do të mund të bëhen keq

Edhe ju keni prirje për këtë sjellje? Por, nëse vetë nuk keni prirje për këtë, sigurisht janë të varurit nga stresi rreth jush. Ndoshta është ai shefi i cili shkakton probleme rreth secilës imtësi, miku i cili tërë kohën flet për teori komploti… E përbashkëta e këtyre personaliteteve të ndryshme është se i përkushtohen krijimit të situatave specifike shqetësuese. Pse do të dëshironte dikush të që krijojë situata stresuese? Ekzistojnë një varg arsyesh.

Efekti i gejzerit

emocional

Shumica e të varurve nga stresi kanë plagë të pashëruara emocionale. Dhimbja e pazgjedhur rritet, kështu personit i duhet një ventil çlirues nga tërë tensioni të cilin e ndjen. Shpërthimi i zemërimit dhe lotëve, i ngjashëm me shpërthimin e gejzerit, zvogëlon tensionin e brendshëm në mënyrë që i varuri të mund të funksionojë deri sa tensioni të mblidhet përsëri.

Taktika e shmangies së vëmendjes

Krijimi i stresit është mënyrë e shkëlqyeshme e detyrave të nevojshme për rritje personale. Të sigurt në rrethin e njohur stresues bëhen sikur nuk dinë asgjë në situatën e pakëndshme, kur nevojitet që të informohen më thellësisht dhe të përballen me sfida më të rëndësishme.

Kërkimi i dashurisë

Kjo është sindromë e njohur te personat të cilët gjatë zhvillimit nuk u është ofruar mjaft kujdes pozitiv, përveç kur kanë qenë të sëmurë ose të lënduar. Mu për këtë arsye dashurinë e lidhin me stres, ndërsa kur duan një lidhje emocionale, e gjejnë mënyrën të ndjehen dhe të paraqiten si viktima.

Si të shëroheni?

Sado paradoksale që të tingëllojë, stresi është për të varurit nga stresi – strehë. Problemi është se me kalimin e kohës hormonet e stresit dhe sjellja e cila dikur ka rezultuar me shpërfillje dhe me eufori më nuk kanë efekt, ndërsa më pas bëhen antiproduktivë.

Ndërmerrni këta hapa

1. Nëse keni nevojë që të ikni, vraponi ose ecni shpejt, do të ndiheni më mirë.

2. Nëse keni nevojë që t’i hyni konfliktit sepse jeni plot zemërim, merruni me një aktivitet më intensiv fizik i cili do t’ju lodhë më shumë.

3. Pranoni emocionet të cilat ju shqetësojnë. Nëse bëhet fjalë për frikën, mendoni se prej çfarë keni frikë, ngushëllohuni ashtu siç do ta kishit ngushëlluar një mik ose mike të afërt me pyetjet: “Çfarë të mundon”? ose “Çfarë të shkakton dhimbje”? Qëndrimi i mirë ndaj emocioneve personale ka efekt më të fortë drejt ndërprerjes së ciklit të varësisë. Nëse zemrës suaj e cila është mësuar dhe është bërë e varur nga stresi ia jepni lejen të gabojë, të pranojë lëvdatë, vëmendje ose të ndjejë, fillojmë të ndërtojmë atë për të cilën kemi pasur nevojë qysh në fillim: një strehë të vërtetë ku do të mund të shëronim plagët tona, ta dëgjojmë zërin tonë të vërtetë dhe të zhvillohemi si person. Me kalimin kohës do të bëhemi forca e cila shpërndan paqe e jo panik dhe atë jo vetëm për vete, por edhe për të gjithë të tjerët që na rrethojnë. Si ta mposhtni depresionin.

Depresioni është sëmundja e së sotmes. Personi i cili vuan nga depresioni ka shumë “të drejtë” që të tërhiqet dhe të qëndrojë i vetëm, dhe për këtë nuk e bren aspak ndërgjegjja.

Gjatë kësaj periudhe nuk duhet të merrni asnjë vendim, pasi që edhe ato marrin ngjyrime depresive, dhe më vonë do të pendoheni për këto veprime.

Nëse vuani nga depresioni, çka duhet të bëni?

Shtatëdhjetë për qind e të sëmurëve të cilët marrin antidepresiv, ndihen më mirë që në barnat e para. Shërimi në thelb varet nga ajo se sa është në gjendje pacienti t’u përmbahet masave psiko-terapeutike.

Nëse shëroheni nga depresioni, terapinë mos e ndërprisni vetë dhe para kohe, mos lejoni që mendimet e të tjerëve të ndikojnë negativisht tek ju. Gjithmonë keni parasysh: “Mirë më shkon, pasi që po vazhdoj me terapinë”.

Çka të bëni nëse simptomat rikthehen?

Nëse shenjat e para të depresionit përsëri paraqiten, mos prisni gjatë. Sa më parë filloni me terapinë, kjo sëmundje është me dobët dhe episodi i sërishëm i depresionit mund të shërohet suksesshëm.

Nëse në rastin tuaj bëhet fjalë për sëmundje në faza, ekzistojnë numri i madh i barnave (litium, karbamazepin etj), të cilët janë stabilizues të disponimit.

Nëse rregullisht i merrni (në kohëzgjatje prej shumë vitesh), këto medikamente te numri i caktuar i të sëmurëve, mund të parandalojnë përsëritjen e sërishme të depresionit.

Si mund të kontribuojnë anëtarët e familjes?

Është e njohur se në numrin e madh të rasteve, të sëmurit nuk vuajnë vetëm nga sëmundja, por edhe për shkak të moskuptimit të të afërmve. Mjekëve u është bërë “zakon” të luten nga të sëmurit që familjarëve të tyre t’ua sqarojnë se çfarë natyre është depresioni, pasi që anëtarët e familjes nuk kanë mirëkuptim për të sëmurin.

Personat depresivë lëngojnë nga një sëmundje e rëndë, e cila jashtë nuk duket, por që mund të shërohet. Shpesh mund ta dëgjoni fjalinë: “Më parë do ta thyeja këmbën, sesa të jem depresiv përsëri”.

Te thyerja e këmbës rrethina shpreh keqardhje, ndërsa te depresioni ndodh e kundërta. Anëtarët e familjes do të duhet ta pranojnë depresioni si sëmundje të vështirë, e cila pas një kohe sjell të sëmurin deri te ndryshimi i tij.

Detyrat më nuk bëhen në mënyrën e njëjtë dhe në këtë mënyrë janë të nevojshme mbështetja, ngrohtësia dhe pranimi i një fakti të tillë.

Fjalët e tipit: “Kokën lartë, do të jetë më mirë”, apo “Gajret” sigurisht nuk ndihmojnë. Të sëmurit luftojnë me ndjenjat, se më nuk janë personat e njëjtë që kanë qenë para sëmundjes.

Anëtarët e familjes do të duhet të mos i ngarkojnë shumë, që t’i marrin mbi vete shumicën e detyrave dhe të sëmurin ta motivojnë t’i përmbahet terapisë, pasi që suksesi varet nga marrja e rregullt e saj dhe në kohëzgjatjen e përcaktuar.

Duke ofruar mirëkuptim dhe dashuri, anëtarët e familjes mund t’i ndihmojnë dukshëm të sëmurit ta tejkalojë depresionin.

Bashkëndjesia mund të qetësojë të sëmurin, kurse dhënia e këshillave ka efekt të kundërt, duke shkaktuar pafuqi tek i sëmuri dhe në këtë mënyra ai edhe më shumë mbështet për muri. per me shume info kliko ketu